## Odluka Agencije za elektroničke medije urbroj: 567-02/10-03 od 17. prosinca 2010.

### NN 3/2011 (5.1.2011.), Odluka Agencije za elektroničke medije urbroj: 567-02/10-03 od 17. prosinca 2010.

AGENCIJA ZA ELEKTRONIČKE MEDIJE

64

Na temelju članka 73. stavaka 7. i 8. Zakona o elektroničkim medijima (»Narodne novine«, broj 153/09), Vijeće za elektroničke medije na 61-10 sjednici održanoj 16. prosinca 2010., a temeljem provedenog Javnog natječaja broj 08/10 za davanje koncesija za obavljanje djelatnosti pružanja medijskih usluga televizije – emitiranje specijaliziranih televizijskih kanala u zemaljskoj mreži unutar Multipleksa D (»Narodne novine«, broj 112/10) i provedenoga postupka utvrđivanja postojanja uvjeta za davanje koncesije donijelo je sljedeću

ODLUKU

I. Koncesija za obavljanje djelatnosti pružanja medijskih usluga televizije – emitiranje specijaliziranih televizijskih kanala u zemaljskoj mreži unutar Multipleksa D (3 kanala) daje se ponuditeljima

a) trgovačkom društvu AUTOR d.o.o., OIB: 08987664793

b) trgovačkom društvu HOO TV d.o.o., OIB: 54294536626

c) trgovačkom društvu KAPITAL NET d.o.o., OIB: 36575412572

II. Vrijeme trajanja koncesije je 15 (petnaest) godina.

III. Godišnja naknada za koncesiju iznosi 450.000,00 (četristo pedeset tisuća) kuna i plaća se u korist državnog proračuna.

IV. Ponuditelj je dužan u roku od 30 (trideset) dana od dana objave Odluke u »Narodnim novinama« uputiti Hrvatskoj agenciji za poštu i elektroničke komunikacije zahtjev za obavljanjem tehničkog pregleda radi utvrđivanja prostornih i tehničkih uvjeta.

V. Sukladno članku 20. stavku 6. Pravilnika o sadržaju i postupku javnog natječaja za davanje koncesija za obavljanje djelatnosti pružanja medijskih usluga televizije i radija (»Narodne novine«, broj 46/10) Hrvatska agencija za poštu i elektroničke komunikacije dužna je obaviti tehnički pregled u roku od 30 (trideset) dana, a ukoliko to nije u mogućnosti, dužna je pisano obavijestiti Vijeće.

VI. Rok za sklapanje ugovora o koncesiji i za početak objavljivanja programa je 90 (devedeset) dana od dana objave Odluke u »Narodnim novinama«. Ako nakladnik u tom roku ne sklopi ugovor o koncesiji Vijeće će poništiti odluku o dodjeli koncesije, a nakladnik nema pravo na naknadu štete.

VII. Odluka će se objaviti u »Narodnim novinama«.

Obrazloženje

Vijeće za elektroničke medije na 37-10 sjednici održanoj dana 21. rujna 2010. godine donijelo je Odluku o raspisivanju Javnog natječaja broj 08/10 za davanje koncesija za obavljanje djelatnosti pružanja medijskih usluga televizije – emitiranje specijaliziranih televizijskih kanala u zemaljskoj mreži unutar Multipleksa D (3 kanala). Prije raspisivanja javnog natječaja izvršena je procjena vrijednosti koncesije te izrađena studija opravdanosti davanja koncesije kojom je utvrđeno postojanje javnog interesa i gospodarska opravdanost davanja koncesije za obavljanje djelatnosti pružanja medijske usluge televizije na području Republike Hrvatske.

Javni natječaj objavljen je u »Narodnim novinama« broj 112 od 29. rujna 2010. godine i u propisanom roku na javni natječaj za davanje koncesija za obavljanje djelatnosti pružanja medijske usluge televizije – emitiranje specijaliziranih televizijskih kanala u zemaljskoj mreži unutar Multipleksa D (3 kanala) na području Republike Hrvatske ponudu je dostavilo osam (8) trgovačkih društva. Na 51-10 sjednici Vijeća održanoj dana 16. studenoga 2010. godine otvorene su ponude te je utvrđeno da su sljedeća trgovačka društva ponuditelji:

|  |  |  |
| --- | --- | --- |
| Naziv ponuditelja | Naziv kanala | Kratki opis |
| Autor d.o.o. | CMC | Glazbeni program |
| GRP Media d.o.o. | MEGA | Zabavni program |
| HOO TV d.o.o. | Sportska televizija | Sportski program |
| Kapital Net d.o.o. | Kapital Network | Informativno-gospodarstveni program |
| Montura d.o.o. | Kanal 5 regional | Zabavno-turistički program |
| Nova TV d.d. | Nova sport | Sportski kanal |
| Novi kanal d.o.o. | Obiteljska televizija | Zabavni program |
| RTL Hrvatska d.o.o. | RTL Kockica | Program za djecu i mlade |

Vijeće je provelo postupak razmatranja, usporedbe i ocjene zaprimljene ponude sukladno odredbama o sadržaju i postupku javnog natječaja za davanje koncesija za obavljanje djelatnosti pružanja medijskih usluga televizije i radija te utvrđivalo ispunjavanje tehničkih, prostornih, financijskih i kadrovskih uvjeta sukladno Pravilniku o minimalnim uvjetima za obavljanje audio i audiovizualnih medijskih usluga i vođenju očevidnika (»Narodne novine«, broj 66/10) posebnim tehničkim, prostornim, financijskim i kadrovskim uvjetima za obavljanje djelatnosti pružanja medijske usluge televizije – specijalizirani kanali.

U postupku razmatranja, usporedbe i ocjene zaprimljene ponude utvrđivano je da li ponuda sadrži:

– programsku osnovu koja mora sadržavati programsku shemu kojom se određuje:

– vrsta audiovizualnog ili radijskog programa, od kojih više od 70% moraju biti istovrsni programi,

– predviđeni kvantitativni razmjer između pojedinih skupina sadržaja,

– predviđeni maksimalni opseg oglasnih sadržaja,

– predviđeni opseg vlastitih i udio hrvatskih audio i audiovizualnih djela,

– omjer europskih djela i audiovizualnih djela neovisnih proizvođača,

– vrijeme objavljivanja;

– podatke o strukturi vlasništva pravne osobe koja podnosi ponudu;

– osobne podatke o tvrtki i sjedištu, odnosno imenu i prezimenu te prebivalištu osoba koje neposredno ili posredno preko drugih pravnih osoba imaju dionice ili udjele u toj pravnoj osobi kao i podatke o postotku tih dionica ili udjela;

– podatke o tehničkoj, prostornoj, financijskoj i kadrovskoj sposobnosti ponuđača u skladu s Pravilnikom o minimalnim uvjetima za obavljanje audio i audiovizualnih medijskih usluga i vođenju očevidnika;

– dokaze o poštivanju odredbi Zakona o elektroničkim medijima i propisa kojima se uređuju porezne i druge obveze pravnih subjekata i fizičkih osoba prema državnom proračunu i proračunu jedinica lokalne i područne (regionalne) samouprave, te pravnim osobama u njihovom vlasništvu.

Utvrđeni su sljedeći formalni uvjeti:

Opći podaci o ponuditeljima:

|  |  |  |  |  |
| --- | --- | --- | --- | --- |
| Ponuditelj | Izvadak iz sudskog registra | Podaci o vlasničkoj strukturi | Uputnik o općim podacima | Obrazac izjava o neostvarivanju nedopuštene koncentracije |
| Autor d.o.o. | DA | DA | DA | DA |
| GRP Media d.o.o. | DA | DA | DA | DA |
| HOO TV d.o.o. | DA | DA | DA | DA |
| Kapital Net d.o.o. | DA | DA | DA | DA |
| Montura d.o.o. | DA | DA | DA | DA |
| Nova TV d.d. | DA | DA | DA | DA |
| Novi kanal d.o.o. | DA | DA | DA | DA |
| RTL Hrvatska d.o.o. | DA | DA | DA | DA |

Tehnički uvjeti

|  |  |
| --- | --- |
| Ponuditelj | Obrazac izjave o raspolaganju opremom |
| Autor d.o.o. | DA |
| GRP Media d.o.o. | DA |
| HOO TV d.o.o. | DA |
| Kapital Net d.o.o. | DA |
| Montura d.o.o. | DA |
| Nova TV d.d. | DA |
| Novi kanal d.o.o. | DA |
| RTL Hrvatska d.o.o. | DA |

Prostorni uvjeti

|  |  |
| --- | --- |
| Ponuditelj | Vjerodostojna isprava o raspolaganju odgovarajućim poslovnim prostorom |
| Autor d.o.o. | DA |
| GRP Media d.o.o. | DA |
| HOO TV d.o.o. | DA |
| Kapital Net d.o.o. | DA |
| Montura d.o.o. | DA |
| Nova TV d.d. | DA |
| Novi kanal d.o.o. | DA |
| RTL Hrvatska d.o.o. | DA |

Financijski uvjeti

|  |  |  |  |  |  |
| --- | --- | --- | --- | --- | --- |
| Ponuditelj | BON 1 | BON 2 | Potvrda PU o ispunjenju obveze plaćanja svih dospjelih obveza | Poslovni plan za prve 3 godine | Podmirene obveze iz koncesijskog ugovora\* |
| Autor d.o.o. | DA | DA | DA | DA | - |
| GRP Media d.o.o. | DA | DA | DA | DA | - |
| HOO TV d.o.o. | DA | DA | DA | DA | - |
| Kapital Net d.o.o. | DA | DA | DA | DA | - |
| Montura d.o.o. | DA | DA | DA | DA | - |
| Nova TV d.d. | DA | DA | DA | DA | NE – članak 66. stavak 5. ZEM-a |
| Novi kanal d.o.o. | DA | DA | DA | DA | - |
| RTL Hrvatska d.o.o. | DA | DA | DA | DA | DA |

\*ako je podnositelj ponude na javni natječaj pružatelj medijske usluge televizije

Kadrovski uvjeti

|  |  |  |
| --- | --- | --- |
| Ponuditelj | Popis zaposlenika sa naznakom poslova koje obavljaju i stručnom spremom\* | Dokaz o broju zaposlenika (preslik radnih knjižica ili ovjerena izjava) |
| Autor d.o.o. | DA | DA |
| GRP Media d.o.o. | DA | DA |
| HOO TV d.o.o. | DA | DA |
| Kapital Net d.o.o. | DA | DA |
| Montura d.o.o. | DA | DA |
| Nova TV d.d. | DA | DA |
| Novi kanal d.o.o. | DA | DA |
| RTL Hrvatska d.o.o. | DA | DA |

\*propisano Pravilniku o minimalnim uvjetima za obavljanje djelatnosti audio i audiovizualnih medijskih usluga i vođenju očevidnika

Utvrđeno je da ponuda trgovačkog društva Nova TV d.d. ne zadovoljava uvjete propisane natječajem te da se ponuda ne prihvaća jer je utvrđeno da se radi o postojećem nakladniku televizijske djelatnosti koji nije podmirio obvezu propisanu člankom 66. stavkom 6. Zakona o elektroničkim medijima, a što je propisano člankom 73. stavkom 4. točkom 5. Zakona o elektroničkim medijima i točkom II. stavkom 1. podstavkom 6. Javnog natječaja 08/10 za davanje koncesija za obavljanje djelatnosti pružanja medijskih usluga televizije – emitiranje specijaliziranih televizijskih kanala u zemaljskoj mreži unutar Multipleksa D.

Nadalje je utvrđeno da su ponude, trgovačkih društava Autor d.o.o., GRP Media d.o.o., HOO TV d.o.o., Kapital Net d.o.o, Montura d.o.o., Novi kanal d.o.o. i RTL Hrvatska d.o.o., na javni natječaj cjelovite u pogledu predložene programske osnove, kao i ostvarivanja tehničkih, prostornih, financijskih i kadrovskih uvjeta za obavljanje djelatnosti pružanja medijske usluge radija te time u potpunosti zadovoljava kriterije propisane Zakonom i podzakonskim aktima i to kako bi se mogla donijeti meritorna odluka.

Utvrđeno je da nema pravnih i stvarnih zapreka za glasovanjem te se pristupilo tajnom glasovanju o ponudama koristeći glasačke listiće na kojima su navedeni ponuditelji abecednim redom.

Na temelju prebrojanih glasova utvrđeni su rezultati te je Vijeće potrebnom većinom glasova odlučilo da se koncesija za obavljanje djelatnosti pružanja medijske usluge televizije – emitiranje specijaliziranih televizijskih kanala u zemaljskoj mreži unutar Multipleksa D (3 kanala) daje ponuditeljima: Autor d.o.o. (kanal CMC), HOO TV d.o.o. (kanal Sportska televizija) i Kapital Net d.o.o. (kanal Kapital Network).

Slijedom navedenoga odlučeno je kao u dispozitivu.

UPUTA O PRAVNOM LIJEKU

Protiv ove odluke nije dopuštena žalba jer je odluka konačna, ali se može pokrenuti upravni spor pred Upravnim sudom Repub-like Hrvatske u roku od 30 dana od dana primitka odluke. Tužba se predaje ili šalje neposredno Upravnom sudu Republike Hrvatske u Zagrebu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/10-02/0028

Urbroj: 567-02/10-03

Zagreb, 17. prosinca 2010.

Agencija za elektroničke medije
Vijeće za elektroničke medije
Zdenko Ljevak, dipl. ing., v. r.

Odluka, NN 3/2011-64